6.9.2015

אז רציתי להגיד תודה באופן אישי, אבל לא יצא לי בגלל שהיו עוד נבחנים אחרי. והיה לי לא מעט להגיד.

בכל מקרה, רציתי להודות לך. בכל מישור שהוא. במישור המקצועי, שתמיד השקעת ודאגת שנידע את החומר כמו שצריך, שדחפת אותנו קדימה, שתמיד איתגרת אותנו, ושתמיד ידעת לשבח כשצריך.

במישור האישי, שוב, תודה על ההשקעה האדירה! זה באמת לא מובן מאליו שההשקעה קיימת במישור כל כך אישי, במיוחד בקורס לא קטן.

בתקופת הקורס, מתחילתו ואפילו עד עכשיו, הייתי באמצע תהליך דיי משמעותי וגם קשה בחיים שלי, ורציתי להודות לך שבהחלט הקלת עליו. מאוד עזרת לי, גם אם הדברים לא נראו על פני השטח. כל המשפטים הקטנים, על התמדה, השקעה, ומוטיבציה בהחלט עשו את שלהם בראש שלי.

כל כך נהינתי בקורס, והיה תענוג להיות תלמידה בקורס שלך. וגם, המון המון תודה על הבחינת קופר. זה באמת(!) לא היה מובן מאליו.

אז עצוב שככה הקורס מתקרב לסיומו, ושלא נראה אותך יותר!

בהערכה גדולה,

תמר שביט